LV Eiropas Savienības Oficiālais Vēstnesis C 101/32

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 101/11)

Atbalsta numurs: XA 245/07

Dalībvalsts: Slovēnijas Republika

Reģions: Območje občine Polzela

Atbalsta shēmas nosaukums vai individuālā atbalsta saņēmēja uzņēmuma nosaukums: Pomoči za ohranjanje in razvoj kmetijstva in podeželja v občini Polzela za programsko obdobje 2007–2013

Juridiskais pamats: Pravilnik o dodeljevanju pomoči za ohranjanje in razvoj kmetijstva ter podeželja v občini Polzela za programsko obdobje 2007–2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 23 994

2008: EUR 24 700

2009: EUR 25 400

2010: EUR 26 150

2011: EUR 26 950

2012: EUR 27 750

2013: EUR 28 600

Atbalsta maksimālā intensitāte:

1. Ieguldījumi lauksaimniecības uzņēmumos primārai ražošanai:

— līdz 50 % no attaisnotajām izmaksām mazāk labvēlīgos apgabalos;

— līdz 40 % no attaisnotajām izmaksām citos apgabalos;

— līdz 60 % no attaisnotajām izmaksām mazāk labvēlīgos apgabalos un līdz 50 % no attaisnotajām izmaksām citos apgabalos, ja ieguldījumus veic jauni lauksaimnieki pirmajos piecos gados pēc darbības uzsākšanas.

Atbalsts tiek piešķirts ieguldījumiem lauku saimniecību īpašību atjaunošanai un lauksaimnieciskajā ražošanā izmantojamā aprīkojuma iegādei, kā arī investīcijām pastāvīgās kultūrās, lauksaimniecības zemju uzlabošanā un ganību apsaimniekošanā.

2. Tradicionālo kultūrvēsturisko ainavu un ēku saglabāšana:

— līdz 100 % no faktiskajām izmaksām par ieguldījumiem objektos, kas nav paredzēti ražošanai;

— līdz 60 % no faktiskajām izmaksām (75 % mazāk labvēlīgos apvidos) par investīcijām lauku saimniecību ražošanas līdzekļos, ja šie ieguldījumi nepalielina lauku saimniecības ražošanas jaudu;

— var piešķirt papildu atbalstu līdz 100 % no papildizmaksām, kas radušās, izmantojot tradicionālus materiālus, lai saglabātu ēku kultūrvēsturiskās īpatnības.

3. Lauku saimniecību ēku pārvietošana sabiedrības interesēs:

— līdz 100 % no faktiskajām izmaksām, ja pārvietošana paredz tikai esošo ēku demontāžu, aizvākšanu un atkārtotu uzcelšanu;

— ja pārvietošanas rezultātā lauksaimnieks iegūst uzlabotas ēkas, lauksaimniekam jāiegulda vismaz 60 % (50 % mazāk labvēlīgos apgabalos) no attiecīgo ēku vērtības palielinājuma pēc pārvietošanas. Ja saņēmējs ir jauns lauksaimnieks, šis ieguldījums ir attiecīgi vismaz 55 % vai 45 %;

— ja ēku pārvietošana rada ražošanas jaudas pieaugumu, atbalsta saņēmēja ieguldījumam jābūt vismaz 60 % (50 % mazāk labvēlīgos apgabalos) no izdevumiem, kas saistīti ar šo pieaugumu. Ja saņēmējs ir jauns lauksaimnieks, šis ieguldījums ir attiecīgi vismaz 55 % vai 45 %.

4. Atbalsts apdrošināšanas prēmiju maksājumiem:

— pašvaldības līdzfinansējums ir starpība starp līdzfinansējuma summu no valsts budžeta un summu līdz 50 % no attaisnotajām izmaksām par sējumu un ražas apdrošināšanu un mājdzīvnieku apdrošināšanu pret slimībām.

5. Atbalsts zemes pārdalīšanai:

— līdz 100 % no faktiskajām juridiskajām un administratīvajām izmaksām.

6. Atbalsts kvalitatīvu lauksaimniecības produktu ražošanas veicināšanai:

— līdz 100 % no faktiskajām izmaksām; šo atbalstu sniedz subsidētu pakalpojumu veidā, un tas neietver tiešu naudas izmaksu ražotājiem.

7. Tehniskā atbalsta nodrošināšana:

— līdz 100 % no izmaksām, kas saistītas ar izglītību un apmācību, trešo personu sniegtiem konsultāciju pakalpojumiem, forumu, konkursu, izstāžu un gadatirgu organizēšanu, publikācijām un tīmekļa vietnēm. Šo atbalstu sniedz subsidētu pakalpojumu veidā, un tas neietver tiešu naudas izmaksu ražotājiem

Īstenošanas datums: 2007. gada septembris (vai datums, kurā stājas spēkā noteikumi)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Atbalsts MVU

Atsauce uz Regulas (EK) Nr. 1857/2006 pantiem un attaisnotās izmaksas: II nodaļā noteikumos par atbalsta piešķiršanu lauksaimniecības un lauku vides saglabāšanai un attīstībai Polzela pašvaldībā 2007.–2013. gada plānošanas periodā (projekts) ir uzskaitīti pasākumi, kas uzskatāmi par valsts atbalstu saskaņā ar šādiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

6. pants. Lauku saimniecību ēku pārvietošana sabiedrības interesēs;

12. pants. Atbalsts apdrošināšanas prēmiju maksājumiem;

13. pants. Atbalsts zemes pārdalīšanai;

14. pants. Atbalsts kvalitatīvu lauksaimniecības produktu ražošanas veicināšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Občina Polzela Polzela 8 SLO-3313 Polzela

Tīmekļa vietne: http://www.uradni-list.si/1/ulonline.jsp?urlid=200781&dhid=91480

Cita informācija: Pasākumi, kas saistīti ar sējumu un ražas apdrošināšanas prēmiju maksājumiem ietver šādus nelabvēlīgus klimatiskos apstākļus, kas pielīdzināmi dabas katastrofām: pavasara salnas, krusa, zibens, zibens izraisīti ugunsgrēki, vētra un plūdi.

Pašvaldības noteikumi atbilst Regulā (EK) Nr. 1857/2006 paredzētajām prasībām par pasākumiem, kas jāveic pašvaldībām, un vispārējiem noteikumiem (pirms atbalsta piešķiršanas veicamie pasākumi, atbalsta kopējā summa, pārredzamība un uzraudzība)

Ljubo ŽNIDAR

mērs

Atbalsta numurs: XA 246/07

Dalībvalsts: Nīderlande

Reģions: Provincie Gelderland

Atbalsta shēmas nosaukums: Subsidieregeling vitaal Gelderland 2007, onderdelen: Losse Kavelruil, Investeringen in landbouwbedrijven (bedrijfsmodernisering), Bedrijfsadvisering

Juridiskais pamats: Artikel 11, derde lid, van de Wet Inrichting landelijk gebied.

Subsidieregeling vitaal Gelderland 2007 en het Provinciaal Meerjarenprogramma 2007-2013 Gelderland (PMJP), deel 3: het subsidiekader

Saskaņā ar atbalsta shēmu plānotie gada izdevumi: Maksimums EUR 1 500 000 gadā laika posmā no 2007. gada līdz 2013. gadam

Atbalsta maksimālā intensitāte: Atbalsta procents/summa par katru atbalsta daļu, ko nosaka “Provinces vairākgadu programma” (PMJP) no 2007. gada līdz 2013. gadam, maziem un vidējiem lauksamniecības uzņēmumiem ar nosacījumu, ka tie atbilst šim atbrīvojuma paziņojumam, ir šāda.

PMJP 2.2.2.1. pants — Mazo un vidējo lauksaimniecības uzņēmumu ieguldījumi jauninājumos un vidē

Attaisnotās izmaksas attiecas uz nekustamā īpašuma būvniecību, iegādi, uzlabošanu vai tā iekārtošanu, jaunu iekārtu un aprīkojuma iegādi, ieskaitot datoru programmatūru, un vispārējām izmaksām, piemēram, arhitektu, inženieru un konsultantu atalgojumu.

Vienīgi tie mazie un vidējie primārie lauksaimniecības uzņēmumi, kas ir ekonomiski dzīvotspējīgi, ir tiesīgi pretendēt uz atbalstu.

PMJP 2.1.1.1. pants — Brīvprātīga zemes gabalu apmaiņa

Atbalsts ir līdz pat 100 % no faktiskajām notāra un zemes reģistra izmaksām, kas radušās saistībā ar zemes gabala(-u) apmaiņu. Šīs izmaksas rodas īstenošanas organizācijām un iestādēm, un tādējādi tās arī saņem atbalstu. Lauksaimnieks labumu no šī atbalsta gūst netieši, jo katrā apmaiņā ir iesaistīta zeme, kas pieder maziem vai vidējiem primāriem lauksaimniecību uzņēmumiem.

PMJP 2.2.2.2. pants — Lauksaimniecības konsultāciju pakalpojumi maziem un vidējiem lauksaimniecības uzņēmumiem

Tikai mazie un vidējie primārie lauksaimniecības uzņēmumi ir tiesīgi saņemt atbalstu. Atbalstu sniedz natūrā, samaksājot to attiecīgiem konsultāciju sniedzējiem. Nekādi tiešie maksājumi primārajam ražotājam netiek veikti. Saimniecības tiek izvēlētas uz objektīvu kritēriju pamata, un atbalstu nedrīkst piešķirt par nepārtrauktiem vai periodiskiem konsultāciju pakalpojumiem, kuri ir saistīti ar uzņēmuma parastās darbības izdevumiem

Īstenošanas datums: Īstenošana notiks pēc informācijas publicēšanas Eiropas Savienības Oficiālajā Vēstnesī

Atbalsta shēmas ilgums: Līdz 31.12.2013.

Atbalsta mērķis: Galvenais PMJP lauksaimniecības daļas mērķis ir nodrošināt dzīvotspējīgu lauksaimniecības nozari, tai skaitā:

uz nākotni vērstu, konkurētspējīgu lauksaimniecību kā ekonomikas dzinējspēku lauku teritorijās;

ilgtspējīgu lauksaimniecību, kas sekmē augsnes, ūdens, gaisa un citu dabas resursu ilgtspējīgu izmantošanu un ir ekonomiski dzīvotspējīga

Katra panta mērķis var tikt skaidrots šādi:

2.1.1.1. pants — Brīvprātīga zemes gabalu apmaiņa

Zemes pārdalīšana palīdz uzlabot lauku teritoriju zemes dalījumu gabalos saskaņā ar to funkcijām, kādas tās ir noteikts reģionālajos plānos. Tas būtībā ir izdarāms, apmainot zemes gabalus, un šis pants nodrošina šādu iespēju.

2.2.2.1. pants — Ieguldījumi lauksaimniecības uzņēmumos

Šā panta mērķis ir veicināt ieguldījumu piesaisti saimniecību labiekārtošanai un renovācijai, kas paaugstinātu ražošanas efektivitāti, palīdzētu saražot jaunus vai labākus produktus un/vai kas paaugstinātu ražošanas procesa un produkta kvalitāti un ilgtspējīgumu. Tas palīdzēs radīt konkurētspējīgāku, ilgtspējīgāku un dzīvotspējīgāku lauksaimniecību, t. i., lauksaimniecību, kas nodrošina saimniecībai pietiekamus ienākumus, atbilstīgus darba apstākļus un atbilst sabiedrības vēlmēm (tādām kā vide, dzīvnieku labturība un veselība, higiēnas prasības, agrobioloģiskā un bioloģiskā daudzveidība).

2.2.2.2. pants — Lauksaimniecības konsultāciju pakalpojumi

Šā panta mērķis ir nodrošināt lauksaimniekam iespēju izmantot uz nākotni vērstus konsultāciju pakalpojumus attiecībā uz to, kā saimniecība var attīstīties ilgtspējīgi

Attiecīgā(-ās) nozare(-es): Šī shēma attiecas uz maziem un vidējiem lauksaimniecības (gan laukkopības, gan lopkopības) uzņēmumiem. Tā attiecas tikai uz saimniecībām, kas nodarbojas ar primāro ražošanu

Piešķīrējas iestādes nosaukums un adrese:

Provincie Gelderland Dienst REW/EU Programmasecretariaat Postbus 9090 6800 GX Arnhem Nederland

Tīmekļa vietne: www.gelderland.nl

projecten> projectprogramma's> platteland (ILG)> deel 3 PMJP, subsidiekaders 2e herziening

Cita informācija: Atbalstu maziem un vidējiem lauksaimniecības uzņēmumiem piešķir, pamatojoties uz šādiem PMJP 3. daļas pantiem:

2.1.1.1. pants Brīvprātīga zemes gabalu apmaiņa

2.2.2.1. pants Ieguldījumi lauksaimniecības uzņēmumos (saimniecību modernizācija)

2.2.2.2. pants Lauksaimniecības konsultāciju pakalpojumi

Atbalsta pieteikumus var iesniegt mazie un vidējie lauksaimniecības uzņēmumi, kuri atbilst Regulas (EK) Nr. 1857/2006 4., 13. panta vai 15. panta 2. punkta c) apakšpunkta prasībām.

Ja saskaņā ar iepriekšminētajiem pantiem uz atbalstu būs tiesīgas pretendēt arī citas saimniecības un/vai tiesību subjekti, Komisiju informēs/Komisijai paziņos par tiem atsevišķi saskaņā ar piemērojamiem noteikumiem (tādiem kā Komisijas 2006. gada 15. decembra Regulā (EK) Nr. 1998/2006 par EK līguma 87. un 88. panta piemērošanu de minimis atbalstam, Kopienas nostādnes par valsts atbalstu pētniecībai un attīstībai un Komisijas Regula (EK) Nr. 68/2001 par EK līguma 87. un 88. panta piemērošanu mācību atbalstam)

Atbalsta numurs: XA 247/07

Dalībvalsts: Slovēnijas Republika

Reģions: Območje občine Preddvor

Atbalsta shēmas nosaukums vai individuālā atbalsta saņēmēja uzņēmuma nosaukums: Podpore programom razvoja kmetijstva in podeželja v občini Preddvor 2007–2013

Juridiskais pamats: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini (II. Poglavje)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 8 700

2008: EUR 8 874

2009: EUR 9 052

2010: EUR 9 233

2011: EUR 9 417

2012: EUR 9 606

2013: EUR 9 798

Atbalsta maksimālā intensitāte:

1. Ieguldījumi lauksaimniecības uzņēmumos primārai ražošanai:

— līdz 50 % no attaisnotajām izmaksām mazāk labvēlīgos apgabalos un līdz 40 % no attaisnotajām izmaksām par ieguldījumiem citos apgabalos;

Atbalstu piešķir ieguldījumiem lauku saimniecību īpašību atjaunošanā un lauksaimnieciskajā ražošanā izmantojamā aprīkojuma iegādē, kā arī ieguldījumiem pastāvīgās kultūrās, lauksaimniecības zemju uzlabošanā un ganību apsaimniekošanā.

2. Tradicionālo kultūrvēsturisko ēku saglabāšana:

— līdz 100 % no attaisnotajām izmaksām par ieguldījumiem objektos, kas nav paredzēti ražošanai;

— mazāk labvēlīgos apgabalos līdz 75 % no attaisnotajām izmaksām par ieguldījumiem lauku saimniecību ražošanas ēkās, bet 60 % citos apgabalos, ja šie ieguldījumi neizraisa citos apgabalos atrodošos lauku saimniecību ražošanas jaudas pieaugumu.

3. Atbalsts apdrošināšanas prēmiju maksājumiem:

— pašvaldības līdzfinansējums ir starpība starp apdrošināšana prēmiju līdzfinansējuma summu no valsts budžeta un summu līdz 50 % no attaisnotajām izmaksām par sējumu un ražas apdrošināšanu un mājdzīvnieku apdrošināšanu pret slimībām.

4. Atbalsts zemes pārdalīšanai:

— līdz 50 % no faktiskajām juridiskajām un administratīvajām izmaksām.

5. Tehniskais atbalsts lauksaimniecības nozarē:

— līdz 100 % no izmaksām, kas saistītas ar lauksaimnieku izglītību un apmācību, konsultāciju pakalpojumiem, forumu, konkursu, izstāžu, gadatirgu organizēšanu, publikācijām, katalogiem un tīmekļa vietnēm un no aizvietošanas pakalpojumu izmaksām. Atbalsts jāsniedz subsidētu pakalpojumu veidā, un tas nedrīkst ietvert tiešu naudas izmaksu ražotājiem

Īstenošanas datums: 2007. gada septembris (vai datums, kurā stājas spēkā noteikumi)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Atbalsts MVU

Atsauce uz Komisijas Regulas (EK) Nr. 1857/2006 pantiem un attaisnotās izmaksas: II nodaļā noteikumos par atbalsta piešķiršanu Preddvor pašvaldības lauksaimniecības, mežsaimniecības un lauku apvidus saglabāšanai un attīstībai paredzēti pasākumi, kas uzskatāmi par valsts atbalstu saskaņā ar šādiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

12. pants. Atbalsts apdrošināšanas prēmiju maksājumiem;

13. pants. Atbalsts zemes pārdalīšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Občina Preddvor Dvorski trg 10 SLO-4205 Preddvor

Tīmekļa vietne: http://www.preddvor.si/uradno_glasilo/objave2007/052007.pdf

Cita informācija: Pasākumi, kas saistīti ar sējumu un ražas apdrošināšanas prēmiju maksājumiem ietver šādus nelabvēlīgus klimatiskos apstākļus, kas pielīdzināmi dabas katastrofām: pavasara salnas, krusa, zibens, zibens izraisīti ugunsgrēki, vētra un plūdi.

Pašvaldības noteikumi atbilst Regulā (EK) Nr. 1857/2006 paredzētajām prasībām par pasākumiem, kas jāveic pašvaldībām, un vispārējiem noteikumiem (pirms atbalsta piešķiršanas veicamie pasākumi, atbalsta kopējā summa, pārredzamība un uzraudzība)

Miran ZADNIKAR

Preddvor pašvaldības mērs

Atbalsta numurs: XA 290/07

Dalībvalsts: Apvienotā Karaliste

Reģions: Wales

Atbalsta shēmas nosaukums vai individuālā atbalsta saņēmēja uzņēmuma nosaukums: Light Lamb Welfare Disposal Scheme

Juridiskais pamatojums: Section 1 of the Welsh Development Agency Act 1975 and sections 70 and 71 of the Government of Wales Act 2006

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Gads: 2007. gada oktobris — 2008. gada janvāris

Izmaksas: mazāk nekā GBP 10 000 000

Atbalsta maksimālā intensitāte: Atbalsts segs zaudējumus, ko radījusi slimība, kuras uzliesmojumu valsts iestādes ir oficiāli atzinušas, un nepārsniegs 100 % no izmaksām, kas saistītas ar shēmas prasību izpildi

Īstenošanas datums:

Atbalsta shēmas vai individuālā atbalsta ilgums: Shēma darbosies desmit nedēļas un tiks izbeigta 2008. gada 4. janvārī

Atbalsta mērķis: Vilnas jēru labturīgas iznīcināšanas shēma paredzēta Velsas lauksaimniekiem, kuriem eksporta ierobežojumi pēc mutes un nagu sērgas uzliesmojuma Apvienotajā Karalistē radījusi dzīvnieku labturības problēmas. Ražotāji būs atbildīgi par attiecīgo mājlopu (vilnas jēri, kuru dzīvsvars ir 25 kilogrami vai mazāk) transportēšanu uz savākšanas centriem. Operatori par katru atbilstīgo mājlopu maksā GBP 15. Mājlopi netiks iekļauti cilvēku pārtikas ķēdē. Mājlopu ķermeņi pēc nokaušanas tiks transportēti turpmākai iznīcināšanai. Velsas Asamblejas valdības vārdā tiks rīkots konkurss par tiesībām sniegt šādus pakalpojumus. Shēma atbilst Regulas (EK) Nr. 1857/2006 10. panta noteikumiem par zaudējumu segšanu, ko radījusi slimība, kuras uzliesmojumu oficiāli atzinušas valsts iestādes

Attaisnotie izdevumi: Saskaņā ar vilnas jēru labturīgas iznīcināšanas shēmas noteikumiem savākšanas centru operatoriem maksās GBP 15 par katru attiecīgo mājlopu. Operatoriem papildus maksās par pakalpojumiem, kas saistīti ar savākšanu, kaušanu, transportēšanu, likvidēšanu un dedzināšanu; šīs izmaksas tiks definētas konkursa kārtībā. Shēma atbilst Regulas (EK) Nr. 1857/2006 10. panta noteikumiem, kas paredz, ka bruto atbalsta intensitāte nedrīkst pārsniegt 100 % un ka atbalsts kompensē peļņas zaudējumus, kuri radušies no karantīnas saistību pildīšanas

Attiecīgā(-ās) nozare(-es): Shēma attiecas uz Velsas lauksaimniecības nozares vilnas jēru apakšnozari

Piešķīrējas iestādes nosaukums un adrese:

Welsh Assembly Government Cathays Park Cardiff CF10 3NQ United Kingdom

Kontaktpersona: Rory O'Sullivan

Tel. (44) 292 80 13 32

e-mail: rory.o'sullivan@wales.gsi.gov.uk

Tīmekļa vietne: Sīkāku informāciju par shēmu skatīt

http://new.wales.gov.uk/topics/environmentcountryside/countryside_policy/farming/light_lamb_disp_scheme/?lang=en

Parakstīts un datēts Vides aizsardzības, pārtikas jautājumu un reģionālo lietu departamenta vārdā (Apvienotās Karalistes kompetentā iestāde)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Atbalsta numurs: XA 291/07

Dalībvalsts: Apvienotā Karaliste

Reģions: England

Atbalsta shēmas nosaukums vai individuālā atbalsta saņēmēja uzņēmuma nosaukums: Foot and Mouth Disease Hill Farm Scheme

Juridiskais pamatojums: Section 8 (Miscellaneous Provisions) Agriculture Act 1963

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Gads: 2007. gada 23. oktobris — 2008. gada 31. marts

Izmaksas: GBP 10 000 000

Atbalsta maksimālā intensitāte: Shēma paredz atbalsta maksimālo intensitāti 100 % apmērā. Atbalsts segs zaudējumus, ko radījusi slimība, kuras uzliesmojumu oficiāli atzinušas valsts iestādes, jo īpaši tos zaudējumus, kuri radušies saistībā ar noteikto karantīnu

Īstenošanas datums:

Atbalsta shēmas vai individuālā atbalsta ilgums: Shēma paredz vienreizēju maksājumu tiesīgajiem lauksaimniekiem kalnainos apvidos. Maksājumi tiks aprēķināti un izmaksāti līdz 2008. gada 31. martam

Atbalsta mērķis: Palīdzēt tiem Anglijas maziem un vidējiem aitu un liellopu ekstensīviem audzētājiem kalnainos apvidos, kuri ir īpaši cietuši valsts noteikto aprites un eksporta ierobežojumu rezultātā pēc mutes un nagu sērgas uzliesmojuma. Šādu lauksaimnieku ieņēmumi ir ļoti atkarīgi no aitu aprites mājlopu pārdošanas un eksporta rudens sezonā, jo minētās darbības veido būtisku ikgadējo ienākumu daļu, un ietekme uz lauksaimnieku naudas plūsmu bijusi ļoti negatīva.

Šis mērķis atbilst Regulas (EK) Nr. 1857/2006 10. panta 2. punkta a) apakšpunkta ii) daļas noteikumiem par tādu zaudējumu segšanu, ko radījušas slimības, kuru uzliesmojumu valsts iestādes ir oficiāli atzinušas

Attaisnotie izdevumi: Pašreiz pieejamie precīzākie aprēķini par ekonomiskajām izmaksām, kas kopš 3. augusta ir radušās mājlopu apakšnozarē mutes un nagu sērgas dēļ, liecina, ka tās ir GBP 103 miljoni, un tiek lēsts, ka šī summa palielināsies. Shēmas kopējais budžets ir GBP 10 miljoni, un atsevišķo maksājumu apmērs tiesīgajiem lauksaimniekiem tiks aprēķināts proporcionāli uzņēmuma mērogam.

Shēmas mērķi atbilst Regulas (EK) Nr. 1857/2006 10. panta noteikumiem, kas paredz, ka bruto atbalsta intensitāte nedrīkst pārsniegt 100 % un ka atbalsts kompensē peļņas zaudējumus, kuri radušies pēc karantīnas noteikšanas

Attiecīgā(-ās) nozare(-es): Shēma attiecas uz tiem maziem un vidējiem uzņēmumiem Anglijas lauksaimniecības nozares kalnaino apvidu mājlopu audzēšanas apakžnozarē, kuri 2007. gadā saņēmuši maksājumu atbilstīgi Anglijas mazāk labvēlīgo apgabalu shēmai (Atbalsts saimniecībām kalnainos apgabalos 2007)

Piešķīrējas iestādes nosaukums un adrese:

Department for Environment, Food and Rural Affairs Nobel House 17 Smith Square London SW1P 3JR United Kingdom

Tīmekļa vietne: http://www.defra.gov.uk/animalh/diseases/fmd/movements/hillfarmers.htm

Parakstīts un datēts Vides aizsardzības, pārtikas jautājumu un reģionālo lietu departamenta vārdā (Apvienotās Karalistes kompetentā iestāde).

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom